മഴ തുടരും ബംഗാള് ഉള്ക്കടലില് നാളെ ന്യൂനമര്ദ്ദം രൂപപ്പെട്ടേക്കും, കരിപ്പൂരില് വീട് തകര്ന്ന് രണ്ട് മരണം തിരുവനന്തപുരം: സംസ്ഥാനത്ത് നാലുദിവസം കൂടി കനത്ത മഴയുണ്ടാകുമെന്ന് heavy rain മുന്നറിയിപ്പ്. അറബികടലില് രൂപംകൊണ്ട ചക്രവാതചുഴി അടുത്ത രണ്ടുദിവസം കൂടി നിലനില്ക്കും. മധ്യ കിഴക്കന് ബംഗാള് ഉള്ക്കടലില് നാളയോടെ ന്യൂനമര്ദം Low pressure രൂപപ്പെടാനും സാധ്യതയുണ്ട്. തെക്കന് കേരളത്തില് ശക്തമായിരുന്ന പടിഞ്ഞാറന് കാറ്റ് വടക്കന് കേരളത്തിലേക്കും വ്യാപിക്കുന്നതോടെ സംസ്ഥാനത്ത് 16 വരെ മഴ തുടരും. നാളെ തെക്കന് കേരളത്തില് ഗ്രീന് അലര്ട്ടും മധ്യകേരളത്തില് ഓറഞ്ച് അലര്ട്ട് വടക്കന് കേരളത്തില് യെല്ലോ അലര്ട്ടുമാണ്. മഴക്കെടുതിയില് വിവിധയിടങ്ങളിലായി മരണം മൂന്നായി. കരിപ്പൂരില് വീട് തകര്ന്ന് രണ്ട് കുട്ടികളും കൊല്ലം തെന്മല നാഗമലയില് വയോധികന് തോട്ടില് വീണും മരിച്ചു. തിരുവനന്തപുരം ജില്ലയില് രാത്രി മുഴുവന് മഴ തുടര്ന്നു. പേപ്പാറ ഡാമിന്റെ നാലു ഷട്ടറുകളും ഉയര്ത്തി. അരുവിക്കര ഡാമിന്റെ ആറു ഷട്ടറുകളില് നാലെണ്ണം ഉയര്ത്തി. നെയ്യാര് ഡാമിന്റെയും നാല് ഷട്ടറുകള് ഉയര്ത്തി. വിഴിഞ്ഞത്ത് നിന്ന് മത്സ്യത്തൊഴിലാളികള് കടലില് പോകുന്നത് വിലക്കി. കനത്ത മഴയില് മലപ്പുറം കരിപ്പൂരില് വീട് തകര്ന്ന് രണ്ട് കുട്ടികള് മരിച്ചു. മുഹമ്മദ് കുട്ടിയെന്നയാളുടെ വീടാണ് തകര്ന്നത്. ഇദ്ദേഹത്തിന്്റെ മകള് സുമയ്യ അബു ദമ്ബതികളുടെ മക്കളായ ലിയാന ഫാത്തിമ 8, ലുബാന ഫാത്തിമ 7 മാസം എന്നീ കുട്ടികളാണ് മരിച്ചത്. കോഴിക്കോട് കനത്ത മഴ തുടരുകയാണ്. നിരവധിയിടങ്ങളില് വെള്ളം കയറി. മിഠായി തെരുവിലെ നിരവധി കടകളില് വെള്ളം കയറി. നടക്കാവ് കാട്ടുവയല് കോളനിയില് 40 ലധികം വീടുകളിലാണ് വെള്ളം കയറിയത്. ഇവരെ മാറ്റി താമസിപ്പിക്കാനുള്ള നടപടികള് ഒന്നുമായില്ല. എറണാകുളം ഇടമലയാര് വൈശാലി ഗുഹയ്ക്ക് സമീപം മണ്ണിടിച്ചിലുണ്ടായി. രണ്ട് ആദിവാസി കോളനികള് ഒറ്റപ്പെട്ടു. ആലുവ ശിവക്ഷേത്രത്തിന്റെ 95 ശതമാനത്തോളം വെള്ളത്തിനടിയിലാണ്. വെള്ളം കയറിയതിനെ തുടര്ന്ന് അതിരപ്പള്ളി റോഡ് അടച്ചു. ചാലക്കുടി പുഴയില് ജലനിരപ്പ് ഉയരുകയാണ്. അട്ടപ്പാടി ചുരത്തില് ഗതാഗതം ഭാഗികമായി പുനസ്ഥാപിച്ചു. പാറ കഷ്ണങ്ങള് പൊട്ടിച്ച് മാറ്റാനുള്ള ശ്രമം തുടരുകയാണ്. മഴ ശക്തമായി തുടര്ന്നാല് ചുരത്തില് ഇനിയും മണ്ണിടിച്ചിലിന് സാധ്യതയുണ്ടെന്ന് അധികൃതര് പറഞ്ഞു.